Document ID: 32005R0667

KOMISIJAS REGULA (EK) Nr. 667/2005
(2005. gada 28. aprīlis),
ar kuru groza Padomes Regulu (EK) Nr. 798/2004, ar ko atjauno ierobežojošos pasākumus attiecībā uz Birmu/Mjanmu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 26. aprīļa Regulu (EK) Nr. 798/2004, ar ko atjauno ierobežojošos pasākumus attiecībā uz Birmu/Mjanmu (1), un jo īpaši tās 12. pantu,
tā kā:
(1)
Regulas (EK) Nr. 798/2004 II pielikumā ir uzskaitītas kompetentās iestādes, kurām piešķirti īpaši uzdevumi, kas saistīti ar minētās regulas īstenošanu. Ar Regulas (EK) Nr. 798/2004 12. panta a) punktu Komisiju pilnvaro grozīt II pielikumu, pamatojoties uz dalībvalstu sniegto informāciju. Beļģija, Ungārija, Nīderlande un Zviedrija ir informējušas Komisiju par izmaiņām attiecībā uz kompetentajām iestādēm. Tādēļ attiecīgi jāgroza Regulas (EK) Nr. 798/2004 II pielikums.
(2)
Regulas (EK) Nr. 798/2004 III pielikumā uzskaitītas personas, uz kurām attiecas finansiāli ierobežojošie pasākumi, kas norādīti minētās regulas 6. pantā.
(3)
Regulas (EK) Nr. 798/2004 IV pielikumā uzskaitīti valsts īpašumā esošie Birmas uzņēmumi, uz kuriem attiecas ierobežojošie pasākumi, kas norādīti minētās regulas 8.a pantā.
(4)
Ar Regulas (EK) Nr. 798/2004 12. panta b) punktu Komisiju pilnvaro grozīt III un IV pielikumu, pamatojoties uz lēmumiem, kas pieņemti, ievērojot I un II pielikumu Kopējā nostājā 2004/423/KĀDP (2), ar ko atjauno ierobežojošus pasākumus pret Birmu/Mjanmu.
(5)
Kopējās nostājas 2004/423/KĀDP (3) I un II pielikumu groza ar Kopējo nostāju 2005/340/KĀDP. Tādēļ attiecīgi jāgroza Regulas (EK) Nr. 798/2004 III un IV pielikums. Lai nodrošinātu šajā regulā noteikto pasākumu efektivitāti, šai regulai jāstājas spēkā uzreiz,
IR PIEŅĒMUSI ŠO REGULU.
1. pants
Regulas (EK) Nr. 798/2004 II, III un IV pielikumu aizstāj ar šīs regulas I, II un III pielikumu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 28. aprīlī

Labels: 10
18
5